Henrik Ibsen  
**Bergmannen (dikt)**

*1* Bergvegg, brist med drønn og brag *10* Hammerslag på hammerslag  
for mitt tunge hammerslag! inntil livets siste dag.  
Nedad må jeg veien bryde Ingen morgenstråle skinner;  
til jeg hører malmen lyde. ingen håpets sol opprinner.  
  
*2* Dypt i fjellets øde natt Fra *Digte*, 1871  
vinker meg den rike skatt, –  
diamant og edelstene  
mellom gullets røde grene.  
  
*3* Og i dypet er der fred, –  
fred og ørk fra evighed; –  
bryt meg veien, tunge hammer,  
til det dulgtes hjertekammer!  
  
*4* Engang satt som gutt jeg glad  
under himlens stjernerad,  
trådte vårens blomsterveie,  
hadde barnefred i eie.  
  
*5* Men jeg glemte dagens prakt  
i det midnattsmørke sjakt,  
glemte liens sus og sange  
i min grubes tempelgange.  
  
*6* Dengang først jeg steg herinn,  
tenkte jeg med skyldfritt sinn:  
dypets ånder skal meg råde  
livets endeløse gåde. –  
  
*7* Enn har ingen ånd meg lært  
hva meg trykkedes så sært;  
enn er ingen stråle runnen,  
som kan lyse opp fra grunnen.  
  
*8* Har jeg feilet? Fører ei  
frem til klarhet denne vei?  
Lyset blinder jo mitt øye  
hvis jeg søker i det høye.  
  
*9* Nei, i dypet må jeg ned;  
der er fred fra evighed.  
Bryt meg veien, tunge hammer,  
til det dulgtes hjertekammer! –